ผมเป็นสิวที่หน้าเยอะมากครับ จะเป็นๆหายๆ ใช้ครีมตลอด กินยาร่วมด้วย แต่ก้ไม่หายขาดครับ เกี่ยวกับฮอร์โมนหรือป่าวครับ อยากรู้วิธีทำให้หายขาด .
สวัสดีค่ะ สิว เป็นการอักเสบของผิวหนังที่มีการอุดตันของน้ำมันและเซลล์ผิวหนังที่ตายแล้วบริเวณรูขุมขน เกิดเป็นจุดเล็ก ๆ ที่อักเสบ บวมแดง หรือมีหนอง ส่วนมากจะเกิดขึ้นบริเวณใบหน้า ลำคอ หน้าอก ไหล่ หรือหลัง โดยสาเหตุในวัยรุ่นมักเกี่ยวกับการเปลี่ยนแปลงของฮอร์โมนเพศในร่างกาย ร่วมกับเรื่องพฤติกรรมและการรักษาความสะอาดที่ใบหน้าโดยปกติแล้วสิวเม็ดเล็กๆมักค่อยๆยุบไปได้เอง ยกเว้นในบางกรณีที่เป็นสิวหัวหนองขนาดใหญ่ หรือเป็นสิวในบริเวณกว้างที่อาจต้องใช้ยาฆ่าเชื้อรับประทานหรือยาทาฆ่าเชื้อเฉพาะที่เช่น ยาคลินดามัยซิน (Clindamycin) ร่วมกับเบนโซอิล เพอร์ออกไซด์ และอีริโทรมัยซิน (Erythromycin) ร่วมกับเบนโซอิล เพอร์ออกไซด์ หรือถ้าเป็นกลับมาบ่อยๆอาจจะต้องทายากลุ่มเรตินอยด์ไว้เพื่อป้องกันการเกิดของสิวค่ะในกรณีที่เป็นสิวค่อนข้างมาก รุนแรง รักษาเบื้องต้นไม่ดีขึ้น อาจไปพบแพทย์เฉพาะทางด้านผิวหนังเพื่อประเมินความรุนแรงและรักษาด้วยการใช้ยารับประทานซึ่งอาจเป็นยาฆ่าเชื้อหรือยาในกลุ่มเรตินอยด์หรือกรดวิตามินเอร่วมด้วยการดูแลตัวเองเบื้องต้น รักษาความสะอาดบริเวณที่เป็นสิว โดยใช้น้ำเปล่าหรือน้ำสบู่อ่อนๆล้างวันละ 2 ครั้ง ไม่ควรล้างบ่อยเกินวันละ 2 ครั้งเช่นกันค่ะ และไม่ไปแคะแกะเกาสิวเด็ดขาดเพราะจะเพิ่มโอกาสการติดเชื้อและทำให้เกิดรอยแผลเป็นตามมาได้